钦定古今图书集成/明伦汇编/氏族典/第097卷 > 《凌迪知万姓统谱》 > 符道昭
## 钦定古今图书集成/明伦汇编/氏族典/第097卷 > 《凌迪知万姓统谱》 > 符道昭

按《五代史符道昭传》：“道昭，蔡州人也。为秦宗权骑将。
宗权败，依凤翔李茂贞，茂贞爱之，养以为子，名继远。
梁攻茂贞，道昭与梁兵战，屡败乃归。梁太祖表道昭
秦州节度使，以乱不果行。鄜州降，以为右司马。道昭
为将，勇于犯敌，而少成筭，每战先发，多败。开平元年，
与康怀英等攻潞州，筑夹城。晋兵攻破夹城，道昭战”
死。